Fyn
<s>Fyn je otok na istoku Danske, koji je svojom površinom od 2,984 km² treći po veličini otok u Baltičkom moru nakon Zelanda i Gotlanda.</s>

<s>Karakteristike</s>

<s>Otok je dug 60 km i širok 85 km, a najviši vrh je brdo visoko 131 metara.</s>

<s>Fyn leži između južnog dijela Poluotoka Jutland i Otoka Zeland omeđen tjesnacima Mali Belt (zapad) i Veliki Belt (istok).</s><s>Preko oba tjesnaca prelaze željezničke i cestovne veze, uključujući fiksnu vezu Velikobeltni most, grandiozni sistem mostova i tunela koji spaja Fyn sa Zelandom preko otoka Sprogø.</s><s>Na otoku živi 441,795 stanovnika, ponajviše po lukama i industrijskim centrima; Odense, Assens, Svendborg, Nyborg, Kerteminde, Middelfart i Fåborg.</s>

<s>Fynov valoviti morenski krajolik, prošaran je plodnim oranicama, kvalitetnog tla od ilovače, idealnog za ratarstvo i vrtlarstvo na kom se masovno uzgajaju žitarice i šećerna repa.</s><s>Uz to razvijeno je i stočarstvo (svinjogojstvo, govedarstvo) i naročito mliječna industrija.</s>

<s>Historija</s>

<s>Na otoku su pronađene grobnice iz kamenog doba, kao i brojne vikinške relikvije, uključujući pogrebni čamac vikinškog vođe - Ladbyskibet (oko 950.), 19 km istočno od Odensea i Brodski spomenik (grob ograđen kamenjem u obliku broda) zapadno od Odensea.</s>

<s>Kao snažna fortifikacija danske aristokracije još od ranog srednjeg vijeka Fyn je prošaran starim zamcima i dvorcima.</s><s>Dva najimpresivnija nalaze se na jugu, to su Egeskov iz 1554 i Brahetrolleborg (1568.), u kom se nalaze i dijelovi 
samostana osnovanog 1172.</s>

<s>Izvori</s>

<s>Vanjske veze</s>

<s>Funen island, Denmark (na potalu Encyclopaedia Britannica)</s>

<s>Otoci u Danskoj</s>

